open-index/open-wikipedia-markdown huggingface dataset:
নিগহাত দাদ

**নিগহাত দাদ (নিগহাত** (; জন্ম ) হলেন একজন পাকিস্তানি আইনজীবী এবং ইন্টারনেট কর্মী। তিনি ডিজিটাল রাইটস ফাউন্ডেশন নামে একটি অলাভজনক সংস্থা  পরিচালনা করেন। তথ্যপ্রযুক্তি সুরক্ষার ক্ষেত্রে তার কাজের জন্য অনেকগুলো জাতীয় ও আন্তর্জাতিক পুরস্কার অর্জন করেছেন।

## প্রাথমিক জীবন এবং শিক্ষা
দাদ ১৯৮১ সালে লাহোরে জন্মগ্রহণ করেছিলেন। তিনি পাঞ্জাবের ঝংয়ের একটি গ্রামের বাসিন্দা। তিনি পাঞ্জাব বিশ্ববিদ্যালয়, লাহোর থেকে পড়াশোনা করেছিলেন এবং সেখান থেকে আইন বিভাগের স্নাতক ডিগ্রি অর্জন করেছেন। তার বিবাহিত জীবন মাত্র ১৮ মাস স্থায়ী হয়েছিল এবং একক মা হিসাবে তার সন্তানের দায়িত্বভার জয়ের জন্য তাকে আইনি লড়াই করতে হয়েছিল। আদালতের কার্যক্রম চলাকালীন তিনি একাধিক পতিহীন মায়েদের সাথে দেখা করেছিলেন যারা তাদের সন্তানের দায়িত্ব পাওয়ার জন্য আইনি লড়াইয়ে জড়িত ছিলেন এবং তিনি এই জাতীয় নারীদের সহায়তা করে যাচ্ছেন।

## কাজ
দাদ পেশায় একজন আইনজীবী এবং তিনি ফৌজদারি ও পারিবারিক আইন অনুশীলন করেন।

## তথ্যসূত্র

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি আইনজীবী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:পাকিস্তানি সক্রিয়কর্মী
বিষয়শ্রেণী:ঝং জেলার ব্যক্তি
বিষয়শ্রেণী:২০শ শতাব্দীর পাকিস্তানি নারী
বিষয়শ্রেণী:২১শ শতাব্দীর পাকিস্তানি নারী
নিগহাত সাইদ খান

**নিগহাত সাইদ খান** (    ) হলেন একজন পাকিস্তানি নারীবাদী কর্মী, গবেষক এবং লেখিকা। তিনি ফলিত আর্থ-সামাজিক গবেষণা (এএসআর) রিসোর্স সেন্টারের পরিচালক ও প্রতিষ্ঠাতা এবং উইমেন অ্যাকশন ফোরামের প্রতিষ্ঠাতা সদস্য।

## প্রারম্ভিক জীবন
এ লেভেলের জন্য লন্ডনে এবং ১৯৬০-এর দশকে কলাম্বিয়া বিশ্ববিদ্যালয় থেকে স্নাতক ডিগ্রি অর্জনের জন্য নিউ ইয়র্ক সিটিতে পাড়ি জমানোর আগে নিগহাত সাইদ খান পাকিস্তান ও আমেরিকায় নিজের শৈশবকাল কাটিয়েছিলেন। বিশ্ববিদ্যালয়ে পড়ার সময় তিনি ভিয়েতনাম বিরোধী যুদ্ধ আন্দোলন এবং নারী অধিকার আন্দোলনের সাথে জড়িত হয়েছিলেন। তিনি ১৯৭৮ সালে পাকিস্তানে ফিরে এসেছিলেন এবং তারপর থেকে বেশিরভাগ সময় তিনি সেখানেই কাটিয়েছেন। ফিরে এসে তিনি ডেমোক্র্যাটিক উইমেনস অ্যাসোসিয়েশনের সাথে যুক্ত হয়েছিলেন যারা পূর্ব পাকিস্তানে পাকিস্তান সেনাবাহিনীর দমন-পীড়নের বিরুদ্ধে আন্দোলন করেছিল।

## গবেষণা ও কাজ
নিগহাত অধ্যাপক এরিক সাইপ্রিয়ানের সাথে লাহোরের শাহ হুসেন কলেজে এবং পরবর্তীতে ১৯৭০ এর দশকে ইসলামাবাদের কায়েদ-ই-আজম বিশ্ববিদ্যালয়ে কাজ করেছেন। বামপন্থী রাজনৈতিক বিশ্বাসের কারণে তাঁকে পরবর্তীকালে তাঁর পদ থেকে সরিয়ে দেওয়া হয়েছিল।

তিনি ১৯৮৩ সালে ফলিত আর্থ-সামাজিক গবেষণা (এএসআর) প্রতিষ্ঠা করেন  যা পাকিস্তানের প্রথম নারীবাদী প্রকাশনা। তিনি দক্ষিণ এশিয়ার স্নাতকোত্তর পাঠদান ও প্রশিক্ষণ বিষয়ক কর্মসূচি "ইনস্টিটিউট অফ উইমেন স্টাডিজ লাহোর"-এর ডিন হিসাবেও দায়িত্ব পালন করেছেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি নারীবাদী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
মিমি পানায়োতি

**মিমি নাস্তাস বুত্তো দে পানায়োতি** (জন্ম ১৯৩৮) হলেন একজন হন্ডুরান লেখিকা, সাংবাদিক এবং ধর্মতত্ত্ববিদ।

## জীবনী
মিমি পানায়োতি ১৯৩৮ সালে হন্ডুরাসের লা লিমাতে জন্মগ্রহণ করেছিলেন। তাঁর বাবা-মা দুজনেই হলেন অভিবাসী, তাঁরা রেলপথ কোম্পানিতে কাজ করার জন্য লা লিমায় বসতি স্থাপন করেছিলেন। প্রাথমিক স্তরে তিনি লা লিমা এস্তেবান বান গার্দিওলা স্কুলে পড়াশোনা করেছিলেন। কিছু দিন পরে তিনি মাধ্যমিক স্তরের পড়াশোনা করার জন্য তেগুসিগালপা চলে গিয়েছিলেন। বছর কয়েক পরে তিনি এবং তাঁর পরিবার লা লিমা থেকে লা সিবাতে চলে গিয়েছিলেন। সেখানে গিয়ে হুয়ান পানায়োতির সাথে তাঁর দেখা হয়েছিল এবং তাঁরা বিয়ে করেছিলেন। তিনি নিজের স্বামীর সাথে লা সিইবাতে থাকেন।

১৯৮০ সালে তিনি মাদার তেরেসা চ্যারিটি মিশনে যোগ দিয়েছিলেন এবং ধর্মতত্ত্ব বিষয়ে একটি ডিগ্রি অর্জন করেছিলেন। ১৯৮৫ সালে তিনি সান পেদ্রো সুলা বিশ্ববিদ্যালয় থেকে যোগাযোগ বিজ্ঞানে স্নাতক ডিগ্রি অর্জন করেছিলেন।

ক্যাথলিক ক্রিসমাসের বিস্তৃত অনুষ্ঠান পরিচালনা এবং ২০০টিরও বেশি প্রাকৃতিক দৃশ্যের সংকলন প্রদর্শনের জন্য পানায়োতি পরিচিত। 

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:২০শ শতাব্দীর সাংবাদিক
বিষয়শ্রেণী:২১শ শতাব্দীর সাংবাদিক
সাবিন মাহমুদ

**সাবিন মাহমুদ** (২০ জুন ১৯৭৪ - ২৪ এপ্রিল ২০১৫;  ) হলেন একজন প্রগতিশীল পাকিস্তানি মানবাধিকার কর্মী এবং সমাজকর্মী যিনি করাচি ভিত্তিক *দ্য সেকেন্ড ফ্লোর*  ক্যাফে প্রতিষ্ঠা করেছিলেন। তিনি টিআইই এর করাচি শাখার সভাপতিত্বও করেছিলেন।

## ব্যক্তিগত জীবন
সাবিন মাহমুদ করাচিতে জন্মগ্রহণ করেছিলেন এবং  বড় হয়েছিলেন। তিনি করাচি গ্রামার স্কুল এবং কিন্নার্ড কলেজে পড়াশোনা করেছিলেন।

পরে তিনি একটি ইন্টারেক্টিভ মিডিয়া ও প্রযুক্তি বিষয়ক পরামর্শদাতা সংস্থা প্রতিষ্ঠা করেছিলেন এবং পাকিস্তানের সিটিজেন আর্কাইভ প্রতিষ্ঠায় কাজ করেছিলেন। তিনি মুক্ত আলোচনার জন্য একটি সম্প্রদায় গড়ার লক্ষ্যে ২০০৭ সালে *দ্য সেকেন্ড ফ্লোর*  (টি ২এফ) প্রতিষ্ঠা করেছিলেন। তার নেতৃত্বে টি২এফ একটি ধারাবাহিক উদারপন্থী সামাজিক কার্যক্রমের ব্যবস্থা করেছিল। তিনি ইসলামাবাদের লাল মসজিদের বিরুদ্ধে সহ-নেতৃত্বাধীন বিক্ষোভও করেছিলেন এবং পাকিস্তানে সাম্প্রদায়িকতা ও ধর্মীয় অসহিষ্ণুতা দূরীকরণের জন্য *"সবার জন্য পাকিস্তান"* অভিযানেও অংশগ্রহণ করেছিলেন।

২৪ এপ্রিল, ২০১৫ সালে তিনি বেলুচিস্তান সংঘাত নিয়ে একটি বিতর্কের আয়োজন করেছিলেন যাতে মামা কাদিরের মতো কর্মীরা অন্তর্ভুক্ত ছিল।  অনুষ্ঠানের পরে টি২এফে একটি আলোচনাসভার আয়োজনের পরে বাড়ি ফেরার সময় একজন বন্দুকধারী তাঁকে গুলি করে হত্যা করেছিল। ২০শে মে, ২০১৫ সালের তথ্য অনুসারে পাকিস্তানি কর্তৃপক্ষ সাবিন মাহমুদ হত্যায় জড়িত অপরাধীকে গ্রেপ্তার করেছে।

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি মানবাধিকারকর্মী
বিষয়শ্রেণী:পাকিস্তানি নারী
বিষয়শ্রেণী:করাচির ব্যক্তি
বিষয়শ্রেণী:পাকিস্তানি সক্রিয়কর্মী
বিষয়শ্রেণী:পাকিস্তানে নারীর প্রতি সহিংসতা
বিষয়শ্রেণী:মুহাজির ব্যক্তি
সাদিয়া খাতরি

**সাদিয়া খাতরি** ( উর্দু: سعدیہ کھتری) হলেন  একজন পাকিস্তানি লেখিকা, চিত্রগ্রাহিকা, চলচ্চিত্র সমালোচক এবং করাচি ভিত্তিক নারীবাদী। তিনি ডন এবং *[[দ্য কাঠমান্ডু পোস্ট|দ্য কাঠমান্ডু পোস্টে]]* সাংবাদিক হিসাবে এবং *পেপারকুটস ম্যাগাজিনের*  প্রতিবেদন সম্পাদক হিসাবে কাজ করেছেন।  তিনি নারীবাদী গোষ্ঠী *গার্লস অ্যাট ধাবাস*এর অন্যতম প্রতিষ্ঠাতা।  তিনি নারীনির্ভর ব্যান্ড 'গরম অ্যান্ডি'র একটি নারীবাদী সঙ্গীতের ভিডিওতেও অভিনয় করেছিলেন।

## প্রাথমিক জীবন এবং শিক্ষা
সাদিয়া খাতরি মার্কিন যুক্তরাষ্ট্রের ম্যাসাচুসেটস মাউন্ট হোলিওক কলেজ থেকে স্নাতক ডিগ্রি অর্জন করেছেন।  তিনি জ্যোতির্বিজ্ঞান এবং পদার্থবিজ্ঞানকে প্রধান পাঠ্যবিষয় হিসাবে নিয়েছিলেন এবং পরে সাংবাদিকতা ও গণমাধ্যম অধ্যয়ন যুক্ত করেছিলেন। 

## পুরস্কার

* জিনাত হারুন রশিদ লেখিকা পুরস্কার
* ছোট গল্প দ্য সিটি অফ মিত্রের জন্য কল্পনামূলক কথাসাহিত্যে সালাম পুরস্কার 

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:পাকিস্তানি নারীবাদী লেখক
বিষয়শ্রেণী:করাচির লেখক
বিষয়শ্রেণী:পাকিস্তানি আলোকচিত্রশিল্পী
বিষয়শ্রেণী:নারী আলোকচিত্রশিল্পী
বিষয়শ্রেণী:নারীবাদী শিল্পী
বিষয়শ্রেণী:মাউন্ট হলিওক কলেজের প্রাক্তন শিক্ষার্থী
খাদিজা মুশতাক

**খাদিজা মুশতাক** হলেন একজন পাকিস্তানি অধ্যয়ন বিষয়ক প্রশাসিকা এবং শিক্ষিকা। তিনি রুটস আইভি আন্তর্জাতিক বিশ্ববিদ্যালয়ের আচার্য এবং রুটস স্কুল সিস্টেমের প্রধান নির্বাহী কর্মকর্তা।

## শিক্ষা
খাদিজা মুশতাক কায়েদ-ই-আজম বিশ্ববিদ্যালয় থেকে উন্নয়ন অধ্যয়ন এবং মুদ্রানীতিতে বিশেষীকরণের সাথে অর্থনীতি বিভাগে স্নাতকোত্তর ডিগ্রি অর্জন করেছিলেন।

## কর্মজীবন
খাদিজা মুশতাক শিক্ষক হিসাবে নিজের কর্মজীবন শুরু করেছিলেন। তিনি অল্প বয়সেই শিক্ষার সূচনা করার পক্ষে আইনজীবী। তিনি রুটস স্কুল সিস্টেমের (আরএসএস) প্রধান নির্বাহী কর্মকর্তা।  তিনি  আরএসএসে লন্ডন আন্তর্জাতিক প্রোগ্রাম প্রতিষ্ঠা করেন এবং নেতৃত্ব দেন। তিনি ইসলামাবাদের প্রতিরক্ষা আবাসন কর্তৃপক্ষের বৃহত্তম আরএসএস ক্যাম্পাসের অধ্যক্ষ। তিনি রুটস আইভি আন্তর্জাতিক বিশ্ববিদ্যালয়ের আচার্যl

তিনি 'লিবারেটিং দ্য গার্ল চাইল্ড ফাউন্ডেশন' সহ বেশ কয়েকটি বেসরকারি সংস্থার একজন কর্মী এবং পৃষ্ঠপোষক।

## ব্যক্তিগত জীবন
খাদিজা মুশতাকের দুটি সন্তান রয়েছে। তাদের মধ্যে একজন রুটস আইভি আন্তর্জাতিক বিশ্ববিদ্যালয়ে পড়াশোনা করে।

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর নারী ব্যবসায়ী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তানি শিক্ষায়তনিক প্রশাসক
বিষয়শ্রেণী:তমঘা-ই-ইমতিয়াজ প্রাপক
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি ব্যবসায়ী
বিষয়শ্রেণী:নারী ব্যবসায়িক নির্বাহী
বিষয়শ্রেণী:১৯৭৪-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:২১শ শতাব্দীর নারী শিক্ষাবিদ
বিষয়শ্রেণী:২১শ শতাব্দীর শিক্ষাবিদ
আরফানা মল্লা

**আরফানা মল্লা** (  ) হলেন একজন পাকিস্তানি মানবাধিকার কর্মী, নারী অ্যাকশন ফোরামের নেত্রী এবং পাকিস্তানের সিন্ধু বিশ্ববিদ্যালয়ের রসায়ন বিভাগের সহযোগী অধ্যাপিকা। 

## শিক্ষা
আরফানা মল্লার পুরো নাম আরফানা বেগম। তিনি ১৯৯৯ সালে ইসলামাবাদের জামশোরোর কয়েদ-ই-আজম বিশ্ববিদ্যালয় থেকে রসায়নে স্নাতকোত্তর, ২০০২ সালে রসায়নে এম.ফিল ও ২০১২ সালে রসায়ন বিভাগে পিএইচডি করেছেন। 

## কর্মজীবন
আরফানা মল্লা পাকিস্তানের সিন্ধু প্রদেশের জামশোরের সিন্ধু বিশ্ববিদ্যালয়ের রসায়ন বিভাগের ড. এমএ কাজি ইনস্টিটিউটে সহযোগী অধ্যাপিকা হিসাবে দায়িত্ব পালন করছেন। 

তিনি সিন্ধু বিশ্ববিদ্যালয় শিক্ষক সমিতির  প্রাক্তন সভাপতি হিসাবে দায়িত্ব পালন করেছিলেন। 

তিনি সিন্ধি ভাষায় কলামও লেখেন এবং গত দুই দশক ধরে বিভিন্ন টিভি চ্যানেলের বহু অনুষ্ঠানের সঞ্চালনা করেছেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি নারীবাদী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:সিন্ধি ব্যক্তি
নিশা রাও

**নিশা' রাও** হলেন একজন পাকিস্তানি রূপান্তরিত লিঙ্গের আইনজীবী এবং কর্মী। ২০২০ সালে, পাকিস্তানে, প্রথম রূপান্তরিত লিঙ্গের ব্যক্তি হিসেবে তিনি আইনে স্নাতক ডিগ্রি অর্জন করেছেন।

## ব্যক্তিগত জীবন
নিশা রাও পাঞ্জাব অঞ্চলের লাহোরের মধ্যবিত্ত একটি পরিবারে জন্মগ্রহণ করেছিলেন এবং তাঁর সাতটি ভাইবোন ছিল। প্রথমদিকে তিনি লাহোরের একটি বেসরকারি ইংরেজি মাধ্যম স্কুলে ভর্তি হয়েছিলেন। ১৪ বছর বয়সে তিনি বুঝতে পেরেছিলেন যে অন্য সবার চাইতে তিনি কিছুটা আলাদা। মেয়েলি অভ্যাসের জন্য তাঁর বাবা-মা তাকে কখনও মারধর করেননি তবে তিনি ম্যাট্রিক শেষ করে বাড়ি ছেড়ে চলে যাওয়ার সিদ্ধান্ত নিয়েছিলেন। নতুন করে জীবন শুরু করার জন্য তিনি করাচিতে চলে গিয়েছিলেন।

করাচিতে তিনি হিজরত কলোনিতে রূপান্তরিত লিঙ্গ সম্প্রদায়ের মানুষের সাথে বসবাস শুরু করেছিলেন।

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তানি আইনজীবী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি এলজিবিটিকিউ ব্যক্তি
বিষয়শ্রেণী:রূপান্তরকামী অধিকার কর্মী
বিষয়শ্রেণী:পাকিস্তানি ট্রান্সজেন্ডার নারী
রোনাক লাখানি

**রোনাক লাখানি** হলেন একজন পাকিস্তানি সমাজসেবী, লোকহিতৈষী এবং স্পেশাল অলিম্পিক্স পাকিস্তানের প্রতিষ্ঠাতা।  ২০১৬ সাল থেকে তিনি এর বোর্ডের চেয়ারম্যান ছিলেন।

## ব্যক্তিগত জীবন
রোনাক লাখানি ভারতে জন্মগ্রহণ করেছিলেন এবং সেখানে তিনি নির্মলা নিকেতন মুম্বই থেকে স্নাতকোত্তর পড়াশোনা সম্পন্ন করেছিলেন। পাকিস্তানে যাওয়ার আগে ২১ বছর তিনি ভারতে অবস্থান করেছিলেন।

## সামাজিক কাজ
রোনাক লাখানি পাকিস্তানের প্রতিবন্ধী ব্যক্তিদের সহায়ক হিসাবে কাজ করছেন। ১৯৯১ সালে তিনি স্পেশাল অলিম্পিক পাকিস্তান (এসওপি) প্রতিষ্ঠা করেছিলেন এবং ৩১ বছর ধরে এটির সাথে যুক্ত।

এসওপি প্রতিষ্ঠাকালে তিনি করাচির সিটি গেমসে প্রথম স্বেচ্ছাসেবক হিসেবে কাজ করছিলেন। মানসিক ও শারীরিক প্রতিবন্ধীদের জন্য এই অনুষ্ঠানের আয়োজন করা হয়েছিল। অনুষ্ঠানটি স্পেশাল অলিম্পিক পাকিস্তান প্রতিষ্ঠার জন্য তাকে অনুপ্রেরণা যুগিয়েছিল। স্পেশাল অলিম্পিক বর্তমানে বৌদ্ধিক প্রতিবন্ধী অ্যাথলেটদের জন্য বিশ্বের বৃহত্তম ক্রীড়া সংস্থা এবং প্রায় ১৭২ টি দেশে সারা বছর তাদেরকে প্রশিক্ষণ সরবরাহ করে। 

## পুরস্কার
পাকিস্তানের বিভিন্ন প্রতিবন্ধী ব্যক্তিদের জন্য তার সেব ও উৎসর্গকে সম্মান জানাতে ২০১৬ সালের ১৩ মার্চে পাকিস্তান সরকার রোনাক লাখানিকে সিতারা-ই-ইমতিয়াজ পুরস্কার প্রদান করেছে; যা পাকিস্তানের চতুর্থ সর্বোচ্চ বেসামরিক পুরস্কার।

## তথ্যসূত্র


## বহিঃসংযোগ

* রোনাক লাখানি

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:পাকিস্তানে ক্রীড়া
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তানি সক্রিয়কর্মী
বিষয়শ্রেণী:পাকিস্তানে ভারতীয় অভিবাসী
বিরু কোহলি

**বিরু কোহলি** (জন্ম ১৯৬৪) হলেন একজন পাকিস্তানি চুক্তিভিত্তিক শ্রম ও মানবাধিকার কর্মী।  তিনি নিজে কুড়ি বছর দাসত্বের জীবন কাটানোর পর দাসপ্রথার বিরুদ্ধে প্রচারণা শুরু করার জন্য পরিচিতি পেয়েছেন।

## ব্যক্তিগত জীবন
তিনি সিন্ধু প্রদেশের ঝুডো শহরের আল্লাহদিনো শাহ গ্রামে একটি দরিদ্র হিন্দু তফসিলি জাতের কৃষিশ্রমিক পরিবারে জন্মগ্রহণ করেছিলেন এবং ১৬ বছর বয়সে তাঁদের জমির মালিকের সাথে বিবাহবন্ধনে আবদ্ধ হয়েছিলেন।  তিনি বর্তমানে ১১ জন বাচ্চাসহ একজন  বিধবা হয়ে জীবনযাপন করছেন।

## প্রচারণা
২০১৩ সালে, তিনি হায়দ্রাবাদ প্রদেশের নির্বাচনে স্বতন্ত্র প্রার্থী হিসাবে প্রতিদ্বন্দিতা করেছিলেন। তিনি এর আগে দক্ষিণ পাকিস্তানে ক্রীতদাস ছিলেন। 

জোরপূর্বক দাসত্ব বন্ধনে আবদ্ধ হওয়া এবং মারধর সহ্য করার পরে তিনি কর্তৃপক্ষের দৃষ্টি আকর্ষণ করেছিলেন এবং হায়দ্রাবাদে পাকিস্তানের মানবাধিকার কমিশনের সহায়তায় নিজের স্বাধীনতা অর্জন করেছিলেন। নিজেরঁ অভিজ্ঞতা তাঁকে অন্যের জন্য স্বাধীনতার প্রচারণায় অনুপ্রাণিত করেছিল। অক্সফাম তাঁকে তাঁর ধারণাগুলো প্রচার করতে এবং তাঁর আত্মবিশ্বাস বাড়িয়ে তুলতে সহায়তা করেছে।

২০০৯ সালে তিনি  ফ্রি দ্য স্লেভস সংস্থা থেকে ফ্রেডেরিক ডগলাস ফ্রিডম পুরস্কার পেয়েছিলেন। 

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি মানবাধিকারকর্মী
বিষয়শ্রেণী:পাকিস্তানি হিন্দু
বিষয়শ্রেণী:পাকিস্তানি ক্রীতদাস
বিষয়শ্রেণী:পাকিস্তানি সক্রিয়কর্মী
বিষয়শ্রেণী:২০শ শতাব্দীর ক্রীতদাস
বিষয়শ্রেণী:এশীয় সক্রিয়কর্মী অসম্পূর্ণ
বিষয়শ্রেণী:পাকিস্তানি রাজনীতিবিদদের অসম্পূর্ণ তালিকা
বেগম আখতার রিয়াজউদ্দিন

**বেগম আখতার রিয়াজউদ্দিন** (জন্ম: ১৫ ই অক্টোবর ১৯২৮) হলেন একজন পাকিস্তানি নারীবাদী সক্রিয়কর্মী এবং প্রথম আধুনিক উর্দু -ভ্রমণকাহিনী লেখিকা। তিনি তার প্রচেষ্টার স্বীকৃতি হিসাবে বহু পুরস্কার ও সম্মাননা পেয়েছেন। তিনি **রিয়াজ-উদ-দ্বীন** নামেও পরিচিত।

## জীবন এবং পরিবার
আক্তার জাহান বেগম ১৯২৮ সালের ১৫ ই অক্টোবর কলকাতায় জন্মগ্রহণ করেছিলেন এবং ১৯৪৯ সালে লাহোরের কিন্নায়ার্ড কলেজ থেকে স্নাতক ডিগ্রি অর্জন করেছিলেন। তিনি ১৯৫১ সালে লাহোরের গভর্নমেন্ট কলেজ থেকে ইংরেজিতে এমএ সম্পন্ন করেছিলেন। শিক্ষকতার পেশা দিয়ে তিনি তার কর্মজীবন শুরু করেছিলেন। তিনি ১৯৫২ থেকে ১৯৬৫ সাল পর্যন্ত লাহোরের ইসলামিয়া মহিলা কলেজে প্রভাষিকা ছিলেন। তিনি মিয়া রিয়াজউদ্দিন আহমেদকে  বিয়ে করে বেগম রিয়াজউদ্দিন নামে পরিচিতি লাভ করেছেন। 

## তথ্যসূত্র


বিষয়শ্রেণী:১৯২৮-এ জন্ম
বিষয়শ্রেণী:মুসলিম লেখক
বিষয়শ্রেণী:আদমজী সাহিত্য পুরস্কার প্রাপক
বিষয়শ্রেণী:লাহোরের ব্যক্তি
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:বাঙালি বংশোদ্ভূত পাকিস্তানি ব্যক্তি
বিষয়শ্রেণী:পাকিস্তানি মুসলিম
বিষয়শ্রেণী:উর্দু ভাষার লেখা থাকা নিবন্ধ
বিষয়শ্রেণী:পাকিস্তানি নারীবাদী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:কলকাতার লেখক
বিষয়শ্রেণী:পাকিস্তানি ভ্রমণ লেখক
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:লাহোরের লেখক
বিষয়শ্রেণী:২০২৩-এ মৃত্যু
লালা রুখ

**লালা রুখ** (১৯৪৮- ২০১৭) ছিলেন একজন বিশিষ্ট পাকিস্তানি শিক্ষিকা, নারী অধিকার কর্মী এবং শিল্পী যিনি নারী অ্যাকশন ফোরামের প্রতিষ্ঠাতা হিসাবে পরিচিত ছিলেন।

## শিক্ষা ও কর্মজীবন
লালা রুখ পাকিস্তানের পাঞ্জাব বিশ্ববিদ্যালয় এবং মার্কিন যুক্তরাষ্ট্রের শিকাগো বিশ্ববিদ্যালয় থেকে চারুকলায় স্নাতকোত্তর (এমএ) ডিগ্রি অর্জন করেছিলেন। তিনি ত্রিশ বছর যাবত পাঞ্জাব বিশ্ববিদ্যালয়ের চারুকলা বিভাগে এবং ন্যাশনাল কলেজ অফ আর্টসে  শিক্ষকতা করেছিলেন। সেখানে ২০০০ সালে তিনি এমএ (সম্মান) ভিজ্যুয়াল আর্ট প্রোগ্রাম শুরু করেছিলেন। তুরস্ক ও আফগানিস্তানে পড়াশুনার জন্য তাকে পাকিস্তান থেকে বিভিন্ন সরকারি ভ্রমণ অনুদান দেওয়া হয়েছিল। 

## নারীবাদী কর্মী
লালা রুখ ১৯৮১ সালে আরও ১৫ জন নারীকে সঙ্গে নিয়ে নারী অ্যাকশন ফোরামের (ডাব্লিউএএফ) প্রতিষ্ঠাতা সদস্য ছিলেন। একজন কর্মী ও প্রচারক হিসাবে তিনি নারী এবং সংখ্যালঘুদের অধিকারের জন্য বক্তব্য রেখেছিলেন। তিনি স্বৈরশাসক জিয়াউল হকের সামরিক আইনের বিরুদ্ধে নারীদের প্রতিবাদেও অংশ নিয়েছিলেন। তার রাজনৈতিক কর্মকাণ্ডের জন্য তাকে ওই সময় কারাগারেও প্রেরণ করা হয়েছিল।  তিনি হুডুড অধ্যাদেশের দণ্ডবিধিটিকে নারীর প্রতি বৈষম্যমূলক বিবেচনা করে তা প্রয়োগের বিরুদ্ধে ছিলেন। 

## তথ্যসূত্র


বিষয়শ্রেণী:১৯৪৮-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি নারীবাদী
বিষয়শ্রেণী:লাহোরের ব্যক্তি
বিষয়শ্রেণী:পাকিস্তানি নারী শিল্পী
পারভিন রহমান

**পারভিন রহমান** (২২ জানুয়ারি ১৯৫৭  - ১৩ মার্চ ২০১৩) ছিলেন একজন পাকিস্তানি সমাজকর্মী এবং ওরঙ্গি পাইলট প্রকল্প গবেষণা ও প্রশিক্ষণ ইনস্টিটিউটের পরিচালিকা। ২০১৩ সালের ১৩ মার্চ তাকে হত্যা করা হয়েছিল। 

## জীবনী
পারভিন রহমান ১৯৫৭ সালের ২২শে জানুয়ারি পূর্ব পাকিস্তানের (বর্তমানে বাংলাদেশ) ঢাকায় জন্মগ্রহণ করেছিলেন। তিনি একটি বিহারি পরিবারে অন্তর্ভুক্ত ছিলেন যা ১৯৭১ সালে পূর্ব পাকিস্তানের স্বাধীনতা যুদ্ধের পরে করাচিতে চলে গিয়েছিল।  তিনি ১৯৮২ সালে দাউদ কলেজ অফ ইঞ্জিনিয়ারিং অ্যান্ড টেকনোলজি থেকে স্থাপত্যবিদ্যায় স্নাতক ডিগ্রি  এবং নেদারল্যান্ডসের রটার্ডামের হাউজিং স্টাডিজ ইনস্টিটিউট থেকে ১৯৮৬ সালে আবাসন, নির্মাণ ও নগর পরিকল্পনায় স্নাতকোত্তর ডিপ্লোমা অর্জন করেছিলেন।

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:পাকিস্তানি স্থপতি
বিষয়শ্রেণী:পাকিস্তানি সমাজকর্মী
বিষয়শ্রেণী:পাকিস্তানি সক্রিয়কর্মী
বিষয়শ্রেণী:পাকিস্তানি নগর পরিকল্পনাবিদ
বিষয়শ্রেণী:পাকিস্তানি স্থাপত্য লেখক
বিষয়শ্রেণী:বিহারি বংশোদ্ভূত পাকিস্তানি ব্যক্তি
বিষয়শ্রেণী:করাচিতে নিহত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:পাকিস্তানি খুনের শিকার
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানে নারীর প্রতি সহিংসতা
বিষয়শ্রেণী:মুহাজির ব্যক্তি
প্রাইকেস্টোলেন

**প্রাইকেস্টোলেন** বা **প্রেকেস্টোলেন** (   ) নরওয়ের রোগাল্যান্ড কাউন্টিতে,স্ট্র্যান্ড পৌরসভায় অবস্থিত  পর্যটক  আকর্ষণকেন্দ্র । **প্রাইকেস্টোলেন** একটি  পাহাড়ের একটি খাড়া ধার  যা লিউসেফর্ড থেকে  উপরে অবস্থিত । পাহাড়ের উপরে, প্রায়  ক্ষেত্রফলের সমপরিমাণ সমতলভূমি রয়েছে।প্রাইকেস্টোলেন ফর্ডের পশ্চিমাংশের কাছে এবং উত্তর পাশে অবস্থিত।

এই স্থানটির  পর্যটন ২১শতকের প্রথম দিকে বৃদ্ধি পেয়েছে, ২০১২ সালে ১৫০,০০০ থেকে ২০০,০০০ দর্শক স্থানটি ভ্রমণ করেছে , যা এটিকে নরওয়ের সবচেয়ে পরিদর্শিত প্রাকৃতিক পর্যটন আকর্ষণে পরিণত করেছে । বেস জাম্পাররা প্রায়ই পাহাড় থেকে লাফ দেয়। এর ক্রমবর্ধমান জনপ্রিয়তার কারণে, এই স্থানটির সবচেয়ে ব্যবহৃত পথ (৩.৮ কিলোমিটার (২.৪ মাইল) দীর্ঘ বৃদ্ধি) ২০১৩ সালে শেরপারা উন্নত করেছে।

## নাম
এই স্থানটির  পুরাতন স্থানীয় নাম *হাইভ্যালাটন* (বাংলায়: (কাঠশ্রমিক বা উড়োজাহাজের  দাঁত)। প্রিকেস্টোলেন('া'  ছাড়া) নামটি ১৯০০ সাল নাগাদ মুদ্রিত হয় যখন স্থানীয় পর্যটন সংস্থা *স্ট্যাভাঞ্জার তুরিস্টফোরেনিং* ট্রেকিং এর জন্য স্থানটির প্রচার করতে চেয়েছিলেন ।"ই-কার" পরে নরওয়েজিয়ান অফিসিয়াল স্থানীয় রূপ নিনোরস্কের সাথে যুক্ত করার জন্য  ব্যবহার করা হয় এবং স্থানটি এখন স্থানীয় এবং আনুষ্ঠানিকভাবে "প্রাইকেস্টোলেন" নামে পরিচিতি লাভ করেছে।

## প্রবেশদ্বার
ডান|থাম্ব|250x250পিক্সেল| ট্রেইল ম্যাপ এবং প্রোফাইল
ডান|থাম্ব|250x250পিক্সেল| প্রাইকেস্টোলেন
ডান|থাম্ব|333x333পিক্সেল| প্রাইকেস্টোলেন, জুন ২০০৯
**প্রাইকেস্টোলেন** পশ্চিম নরওয়ের রোগাল্যান্ড কাউন্টির রাইফিলকে জেলার দক্ষিণ অংশে অবস্থিত। নরওয়ের চতুর্থ বৃহত্তম শহর স্ট্যাভাঞ্জার , ইউরোপীয় শহরসমুহের মধ্যে যার সরাসরি বিমান যোগাযোগ ব্যবস্থা রয়েছে , প্রাইকেস্টোলেন থেকে মাত্র ২৫ কিলোমিটার (১৬ মাইল) দূরে অবস্থিত এবং প্রাইকেস্টোলেনের জন্য এতে পার্কিং সুবিধা রয়েছে।২০২০ সালের এপ্রিলে হুন্ডভ্যাগ টানেল খোলার সৌজন্যে, প্রায় ৪০ মিনিটে স্ট্যাভাঞ্জার থেকে নির্দিষ্ট গন্তব্যে পৌঁছানো সম্ভব হচ্ছে।

স্ট্যাভাঞ্জার থেকে প্রাইকেস্টোলেনের প্রবেশদ্বার হচ্ছে নরওয়েজিয়ান ন্যাশনাল রোড ১৩ (আরভি১৩) এবং টাউ শহর থেকে ফেরি। দক্ষিণ থেকে, আরভি১৩ এর মাধ্যমে স্যান্ডনেসের মাধ্যমে লরিভিকা থেকে ওনেস পর্যন্ত ফেরি চলাচল করে। রাস্তা সাধারণত খোলা থাকে এবং ফেরি সারা বছর ধরে চলাচল করে। তবে, তুষারপাতের কারণে, শীতকালে শীর্ষে আরোহণ করা সবসময় সম্ভব নয়।

## গ্যালারি

চিত্র:Lysefjord.jpg|লিউসেফর্ডকে প্রাইকেস্টোলেন পাহাড়ের শীর্ষ থেকে দেখা যাচ্ছে
চিত্র:Viewfrompreikestolen.JPG| প্রাইকেস্টোলেন থেকে দেখা প্রাকৃতিক দৃশ্য, নীচে লিউসেফর্ড অবস্থিত 
চিত্র:Panoramic_view_from_Preikestolen_2009-07-24.jpg| প্রাইকেস্টোলেন থেকে লিউসেফর্ডের প্যানোরামিক দৃশ্য 
চিত্র:Toppreikestolen.JPG|প্রাইকেস্টোলেনের শীর্ষে, জুন ২০০৯
চিত্র:Preikestolen.jpg|প্রাইকেস্টোলেন এবং পার্শ্ববর্তী অঞ্চলসমূহ
চিত্র:Ps nov 2018.jpg|২০১৮ সালের শেষের দিকে প্রাইকেস্টোলেন ,কুয়াশার মধ্যে এবং নীচে লিউসেফর্ড  এলাকা।


## আরও দেখুন

*বেসসেগেন
* ডিভাইস
*
* জেরাগবোল্টেন
* ট্রোলগারেন
*ট্রলস্টটিজেন
* ট্রলল্টুঙ্গা
*ট্রলভেজেন
*জলপ্রপাতের তালিকা

## তথ্যসূত্র

## বহিঃসংযোগ

* প্রিকেষ্টোলেন - 360 * প্যানোরামিক ছবি - ভার্চুয়াল নরজ
* Preikestolen.no
* প্রিকেষ্টোলেন365.com .com
* রাইফিল্ক.কম
* প্রিকেষ্টোলেন ফেজেলস্টু 

বিষয়শ্রেণী:উদ্ধৃতি শৈলীতে নরওয়েজীয় ভাষার উৎস (no)
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:রুগাল্যান্ডের ভূমিরুপ
বিষয়শ্রেণী:নরওয়ের শিলা গঠন
বিষয়শ্রেণী:নরওয়ের দর্শনীয় স্থান
৮৯৬৯

***৮৯৬৯*** হলো ২০১৬ সালের একটি পাকিস্তানি থ্রিলার চলচ্চিত্র যা পরিচালনা করেছেন আজিম সাজ্জাদ। চলচ্চিত্রটিতে প্রধান চরিত্রে অভিনয় করেছেন সাবা কমর,  হুসেন টিওয়ানা, সাদাফ হামিদ, আনাম গোহের ও আলী জাবরান খান। কয়েকজন নতুন তারকা এই চলচ্চিত্রের মাধ্যমে পরিচিত হয়েছেন। এটি এজে মিডিয়া প্রোডাকশনের প্রযোজনার ব্যানারে ২ ডিসেম্বর ২০১৬ সালে মুক্তি পেয়েছে।

## পটভূমি
চলচ্চিত্রে খুনের রহস্য দেখানো হয় যা‌ পরে একটি সিরিয়াল কিলার ট্রিভিয়ার সঙ্গে গল্পটি মোড় নেয়।

## শ্রেষ্ঠাংশে
* সাবা কমর
* হুসেন টিওয়ানা
* সাদফ হামিদ
* আজিম সাজ্জাদ
* আনাম গোহের
* হাসিব খান
* সামা শাহ
* জুনাইরা মহাম
* নূর-উল-হাসান
* আউন সরোয়ার
* আলী জাবরান খান

## সংগীত
চলচ্চিত্রটির সংগীত পরিচালনা করেছেন রাহেল ফায়াজ।

## মুক্তি
৮৯৬৯ এর ট্রেলার ২০১৪ সালের সেপ্টেম্বরে প্রকাশিত হয়েছিল। ছবিটি এপ্রিল ২০১৬ তে মুক্তি পাওয়ার কথা থাকলেও তা পরিবর্তন করে বছরের শেষের দিকে নেওয়া হয়েছিল। চলচ্চিত্রটি পাকিস্তানে দেশজুড়ে ২ ডিসেম্বর ২০১৬ সালে মুক্তি পেয়েছে।

## আরও দেখুন
* হজার জুনীসম্ম
* নভেম্বর রেইন (২০১৪-এর চলচ্চিত্র)
* তিন ঘুমতি
* ঝোলা
* আপনি আপনি লাভ স্টোরি

## তথ্যসূত্র

## বহিঃসংযোগ
* 

বিষয়শ্রেণী:২০১৬-এর চলচ্চিত্র
বিষয়শ্রেণী:পাকিস্তানি চলচ্চিত্র
বিষয়শ্রেণী:উর্দু ভাষার চলচ্চিত্র
বিষয়শ্রেণী:২০১৬-এর রোমাঞ্চকর চলচ্চিত্র
বিষয়শ্রেণী:পাকিস্তানি রোমাঞ্চকর চলচ্চিত্র
বিষয়শ্রেণী:২০১০-এর দশকের উর্দু ভাষার চলচ্চিত্র
শুয়াবুল ইমান

***শুয়াবুল ইমান***, ( ; ইংরেজি:*Shuwab-ul-Iman*) এটি হাদিস গ্রন্থ, এবং ইমাম আল-বায়হাকি (৩৮৪ হিজরি - ৪৫৮ হিঃ) সংকলন করেছেন।

## বর্ণনা
এই বইতে ইমানের শাখা (শুয়াবুল ইমান) বর্ণনা করা হয়েছে এবং ইমাম বায়হাকি মূলত হযরত মুহাম্মদ (দঃ) এর একটি হাদিস অনুসারে বইটির নাম বেছে নিয়েছেন যেখানে তিনি উল্লেখ করেছিলেন যে ইমানের সত্তর (৭০) এরও বেশি শাখা রয়েছে । বই অনুসারে, ইমান (বিশ্বাস) এর তিনটি প্রধান শাখা রয়েছে । যেমন :

* **ইমান বিল কালব** (ইমানের সমস্ত প্রয়োজনীয় বিষয়গুলির হৃদয় দ্বারা সাক্ষ্য): এটি ‘নিয়্যাহ’ (ইঙ্গিত), ‘আকায়িদ’ (মতবাদ) এবং হৃদয়ের অন্যান্য ক্রিয়াসহ কারও ‘ক্বলব’ (হৃদয়) এর রাজ্যগুলিকে বোঝায় । এটি সম্পূর্ণরূপে কোনও ব্যক্তির ‘বাটিন’ (লুকানো) রাজ্যের উপর নির্ভর করে।
* **ইমান বিল লিসান**  (ইমানের সমস্ত প্রয়োজনীয় জিনিসের জিহবা দ্বারা সাক্ষ্য) :
* **ইমান বিল আমল** (ইমানের সমস্ত প্রয়োজনীয় বিষয় কাজের দ্বারা সাক্ষ্য)

## হাদিস সংখ্যা
হাদিস ক্ষেত্রে অন্যান্য গুরুত্বপূর্ণ কাজ ছাড়াও ইহা ইমাম বায়হাকির সংকলিত হাদিসের অন্যতম বৃহৎ সংগ্রহ । এতে অন্তর্ভুক্ত হাদিসের সংখ্যা ১০৮০৮ । এর অনেক হাদিস সিহাহ সিত্তাহে অন্তর্ভুক্ত রয়েছে । মাকতাবা শামিলা এর মতে এতে প্রায় এগারো হাজার (১১০০০) হাদিস (বর্ণনাসমূহ) রয়েছে ।

## নুসখা
তুরস্কের ইস্তাম্বুলের আহমেদ তৃতীয় লাইব্রেরিতে বইটির একটি লিখিত অনুলিপি রয়েছে ; নং ৪৯৯ তিন খণ্ডে  এবং এর একটি ফটোকপি মদীনা ইসলামিক বিশ্ববিদ্যালয়ে রয়েছে - গ্রন্থাগার স্নাতকোত্তর স্টাডিজ, নং ৩১৬ - ৩২১ । আরেকটি অনুলিপি তুরস্কের নূর ওসমানিয়া লাইব্রেরিতে রয়েছে, যার নম্বর রয়েছে ৮০১,  ১১২৪,  ১১২৫ । মিশরের হাউস অফ বুকস-এ রয়েছে এর সংখ্যা  ৭১৪, (৮৫ বিসি )।

## মুহাদ্দিসদের কাছে এর ব্যবহার
এই বইটি একটি স্থায়ী খ্যাতি অর্জন করেছে । বেশিরভাগ পণ্ডিত এটি ব্যবহার করেছেন ।

* ইমাম নববী *তাহজিবুল  আসমা ওয়াল লুগাত*-এ ২৭ বার ।
* হাফিজ ইবনে হাজার *আল ইসাবাহ*-তে ৪৬১৪ বার এবং *লিসানুল মিজান*-এ ১৭৪ বার ।
* ইমাম সুয়ুতী 'শারহু সুনানি ইবনে মাজাহ'-তে ১৭০ বার ।
* আল্লামা আজলুনি 'কাশফুল খাফা'-তে ২৭২ বার ।
* শাওকানি তার 'নাইলুল আওতার' এর মধ্যে ৪৮২ বার ।
* আল কাত্তানি 'আর-রিসালহ'-তে ১৭২ বার ।

## প্রকাশনা
বেশ কয়েকটি প্রকাশক বইটি বিভিন্ন স্থানে প্রকাশ করেছেন (মূল বইটি আরবিতে রয়েছে): 
*  **'শুয়াবুল ইমান**': প্রকাশনায়: বুক অব ডেমান্ড (১ জানু. ১৯০১)
*  **'শুয়াবুল ইমান**' (৯ খন্ড) by Bayhaqī, Aḥmad ibn al-Ḥusayn**' : Published:  Bayrūt : Dār al-Kutub al-‘Ilmīyah, 2008.
*  **' আল জামি লি শুয়াবিল ইমান**' ১৫ খন্ড (الجَامِعُ لِشُعَبْ الإِيمَان) কৃত ইমাম আল বায়হাকি**': প্রকাশনায়: মিনিস্ট্রি অব রিলিজিয়াস এনডোমেন্ট অব কাতার/ দারুল সালাফিয়াহ | মুম্বাই, ইন্ডিয়া (২০০৮)
* **' শুয়াবুল ইমান -উর্দু- কৃত ইমাম বায়হাকি (রাহ)**': প্রকাশনায়: নোবেল প্রেস

## তথ্যসূত্র

বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:সুন্নি হাদিস সংকলন
সেফটিপিন

থাম্ব|সেফটিপিন
**সেফটি পিন** (সমার্থক শব্দ: আবদ্ধক, সুরক্ষা আবদ্ধক) হচ্ছে একটি বা দুটি দন্ডের তৈরী একটি লুপ যার একপাশে লুপ স্প্রিংয়ে দু'টি দন্ড সংযুক্ত এবং অন্য পাশের একটি দন্ড সূচালো যা অন্য দন্ডের সুরক্ষা আবরণে প্রয়োজনমাফিক আবৃত বা আবদ্ধ রাখা যায়। এটি দুই বা ততোধিক কাপড়,কাগজ, চামড়া প্রভৃতির অংশকে আবদ্ধ রাখতে ব্যবহার করা হয়।

## পূর্বসূরী
থাম্ব|ফিবুলা
[থাম্ব|ব্রোচ([রূপককাঠি)]]
খ্রিস্টপূর্ব ১৩০০-১৪০০ শতকের দিকে মাইসেনিয়ান গ্রীসের পেলোপন্নিয়াসরা ফিবুলা নামের এক ধরনের ব্রোচ বা রূপককাঠি ব্যবহার করতো‌।যেটিকে সেফটিপিন এর পূর্বসূরী ইতিহাস স্বীকৃত। গ্রীকরা কাপড়ের এটি ব্যবহার করতো।

## আবিষ্কার
থাম্ব|ওয়াল্টার হান্টের নকশা, ১৮৪৯
থাম্ব|সিলভারের তৈরী সেফটিপিন
আমেরিকান মিস্ত্রি ওয়াল্টার হান্ট আধুনিক সেফটি পিনের আবিষ্কাকর্তা‌। লুপের মত স্প্রিং যুক্ত এবং সূচালো দন্ড ও তা থেকে সুরক্ষিত রাখতে অপর দন্ড আবদ্ধকারী আবরণের যে সেফটিপিন গুলো আমরা দেখি সেগুলো তাঁর সৃষ্টি। চার্লস রোউলি ১৮৪৯ সালে এটিকে বাণিজ্যিকভাবে উৎপাদনে পেটেন্ট করেন। ওয়াল্টার হান্ট তার বন্ধুর ১৫ ডলার দেনা পরিশোধে তাকে সর্ব প্রথম তৈরী সেফটিপিনটি উপহার দেন‌। এটি ৮ ইঞ্চি লম্বা ছিল যার একপাশে দন্ড দুটিতে তারের কয়েল লাগিয়েছিলেন যেটি স্প্রিংয়ের ভূমিকা পালন করেছিল এবং অন্যপাশে একটি দন্ড সূচালো ছিল যেটি আবদ্ধ রাখতে (বারবার আবদ্ধ-অনাবদ্ধ যোগ্য) অপর দন্ড একটি সিলভারের আবরণ লাগিয়েছিলেন।

## ব্যবহার

এটির সূচালো অংশ লক্ষ্য (কাপড়,কাগজ, চামড়ার পাতলা অংশ) ভেদ করে অনেক গুলো অংশকে এক করে এবং অংশ গুলো লুপের ভেতর আবদ্ধ থাকে বলে চাহিদা মাফিক সজ্জা করা যায়, সূচালো মাথাটা অন্য দন্ডে থাকা সিলভার,টিন, সোনার তৈরী আবদ্ধক আবরণে আটকে থাকে। সেফটিপিনের অপর পাশে একটি স্প্রিং থাকে যেটি আবদ্ধক থেকে সূচালো দন্ডটি আলাদা করলে সমগ্র লুপ বা সেফটিপিনকে প্রসারিত করে। প্রাচীনকাল থেকে এটি কাপড়ের সাজসজ্জার অন্যতম সহায়ক উপকরণ।
থাম্ব
আরব দেশগুলো বোরকা ও হিজাবের স্তরগুলো সুসজ্জিত বা মার্জিত রাখতে এটি বহুল ব্যবহৃত।
থাম্ব
ভারতীয় শাড়ির বিভিন্ন ধরনের পরিধান শৈলীতে এটি ব্যবহার করা হয়।

## তথ্যসূত্র

বিষয়শ্রেণী:মার্কিন উদ্ভাবন
বিষয়শ্রেণী:১৮৪৯-এ প্রবর্তন
বিষয়শ্রেণী:১৯৮০-এর দশকের ফ্যাশন
বিষয়শ্রেণী:কাপড়
বিষয়শ্রেণী:সাজসজ্জা
বিষয়শ্রেণী:পোশাক
বিষয়শ্রেণী:সেফটিপিন
বিষয়শ্রেণী:রূপককাঠি
চাকুয়া কড়ই

**চাকুয়া কড়ই** (বৈজ্ঞানিক নাম: *Albizia chinensis*, ইংরেজি নাম: **Chinese Albizia**) হচ্ছে **Mimosoideae** পরিবারের, *Albizia* গণের বাণিজ্যিক বৃক্ষ। এই গাছ মাটির উর্বতা বৃদ্ধিসহ বাণিজ্যিকভাবে চাষাবাদ করা হয়।

## বিবরণ
চাকুয়া কড়ই দ্রুত বর্ধনশীল বৃক্ষ। গাছটি ২২ থেকে ৩৬ মিটার পর্যন্ত উঁচু হতে পারে এবং ছাতার মতো ছড়ানো চূড়াবিশিষ্ট। পাতা ১-৩ সেমি লম্বা। ফুল ৯-১৫ সেমি লম্বা হয়। ফুল দেখতে হলুদাভ সাদা। ফল পড আকৃতির। দেখতে সোজা, অতি চেপটা, মসৃণ। বীজ দেখতে চেপটা, সবুজাভ বাদামী, মসৃণ।

## বিস্তৃতি
দক্ষিণ এবং দক্ষিণ-পূর্ব এশিয়ায় ভারত, চীনসহ অনেক দেশে এই গাছ জন্মে। এছাড়াও বাংলাদেশে ময়মনসিংহ, টাঙ্গাইল, দিনাজপুর এবং ঠাকুরগাঁওতে জন্মে।

## গুণাগুণ
ছায়া প্রদানকারী হিসেবে রাস্তা, উদ্যানে লাগানো হয়। ইহার শিকড়ের সিমবায়োটিক ব্যাকটেরিয়া মাটির উর্বরতা বৃদ্ধি করে। এটি একধরণের আলংকারিক গাছ হিসাবে রোপণ করা হয়। পাতা গবাদি পশুর খাদ্যের জন্য ছাটা হয়।

## চিত্রশালা

File:Albizia chinensis seed.jpg
File:Albizia chinensis leaves-1.jpg


## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:পশুখাদ্য
আয়েশা গিলালেই ওয়াজির

**আয়েশা গিলালেই ওয়াজির** () হলেন একজন পাকিস্তানি রাজনীতিবিদ যিনি ২০১৩ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।

## প্রাথমিক ও শিক্ষাজীবন
আয়েশা গিলালেই ওয়াজির পাকিস্তানের বান্নু ডোমেলে জন্মগ্রহণ করেছিলেন এবং পেশোয়ার বিশ্ববিদ্যালয় থেকে স্নাতকোত্তর ডিগ্রি অর্জন করেছিলেন।

স্নাতক শেষ করার পরে, তিনি প্রথমে পেশোয়ারের পিটিভিতে পশতু সংবাদপাঠিকা এবং পরে দ্য নিউজ ইন্টারন্যাশনালে স্বল্পকালীন সাংবাদিক হিসাবে কাজ করেছিলেন।

## রাজনৈতিক জীবন
বান্নু ডোমেলের মানবাধিকার কর্মী হিসাবে আয়েশা ওয়াজির তার রাজনৈতিক জীবন শুরু করেছিলেন। তিনি কেন্দ্রশাসিত প্রশাসনিক উপজাতি অঞ্চলের নারী শাখার সমন্বয়ক হিসাবে পাকিস্তান পিপলস পার্টি পার্লামেন্টারিয়ানস (পিপিপিপি) -এর কর্মী ছিলেন। তিনি নিখিল পাকিস্তান মুসলিম লিগের (এপিএমএল) সদস্যও ছিলেন।

২০১২ সালে, তিনি পাকিস্তান তেহরিক-ই-ইনসাফে (পিটিআই) যোগদান করেছিলেন এবং পিটিআইয়ের কেন্দ্রীয় কমিটির সদস্য হিসাবে মনোনীত হয়েছিলেন। তিনি ২০১৩ সালে পাকিস্তানের জাতীয় পরিষদের সাধারণ নির্বাচনে সংরক্ষিত নারী আসনে পিটিআইয়ের প্রার্থী হিসাবে নির্বাচিত হয়েছিলেন।

দলটি নারীদের সম্মান ও মর্যাদার প্রতিশ্রুতি দেয় না এমন অভিযোগ করে তিনি ২০১৭ সালের আগস্ট পিটিআই ত্যাগ করেছেন।

## তথ্যসূত্র

বিষয়শ্রেণী:পশতু নারী
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পেশাওয়ার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান তেহরিক-ই-ইনসাফ এমএনএ
বিষয়শ্রেণী:পশতুন রাজনীতিবিদ
বিষয়শ্রেণী:পশতুন নারী রাজনীতিবিদ
অমর সিন্ধু

**সালমা লাগহারি** (,  ; জন্ম: ২৮ আগস্ট, ১৯৬৮) হলেন একজন পাকিস্তানি লেখিকা, কবি, সক্রিয়কর্মী ও বিশেষজ্ঞ। তিনি **অমর সিন্ধু** নামেই সমধিক পরিচিত।

## প্রাথমিক জীবন এবং শিক্ষা
অমর সিন্ধু ১৯৬৮ সালের ২৮ আগস্ট পাকিস্তানের সিন্ধু প্রদেশের মিরপুর খাস জেলার দোদো লাগহারি গ্রামে জন্মগ্রহণ করেছিলেন। তিনি দুটি স্নাতকোত্তর ডিগ্রি এবং একটি এলএলবি ডিগ্রি অর্জন করেছেন ।

## কর্মজীবন
তিনি পাকিস্তানের জামশোরোর সিন্ধু বিশ্ববিদ্যালয়ের দর্শন বিভাগের সহকারী অধ্যাপিকা এবং সিন্ধি ভাষার কবি। তিনি ডন নিউজ এবং হামসুবতে সংবাদপত্রের বিভাগীয় লেখক হিসাবে লেখালেখি করেন।

## সক্রিয়কর্ম
মানবাধিকার কর্মী ও নাগরিক সমাজকর্মী হিসাবে অমর সিন্ধু সংখ্যালঘুদের অধিকার, নারী, সহিংসতা ইত্যাদি বেশ কয়েকটি বিষয়ের সঙ্গে জড়িত রয়েছেন।

একজন সমাজতান্ত্রিক নারীবাদী এবং নারী অধিকারকর্মী হিসাবে তিনি বেশ সক্রিয় এবং নারী অ্যাকশন ফোরামের প্রতিষ্ঠাতা ও নেতৃস্থানীয় সদস্য।

২০১২ সালে, করাচিতে যাওয়ার সময় গুলিবিদ্ধ হয়ে তিনি গুরুতর আহত হয়েছিলেন। তিনি আরফানা মল্লার সাথে ২০০৮ সালে হায়দ্রাবাদে নারী অ্যাকশন ফোরামের যাত্রা শুরু করেছিলেন এবং করাচিতে সাবিন মাহমুদের টি২এফ দ্বারা অনুপ্রাণিত হয়েছিলেন।

২০১৫ সালে তিনি সিন্ধি কবি শায়খ আয়াজের (১৯২৩-১৯৯৭) জীবন উদযাপনের জন্য "আইয়াজ উৎসব" আয়োজন করেছিলেন। এই উৎসবে যাঁরা শ্রদ্ধা নিবেদন করেছিলেন তাঁদের মধ্যে ছিলেন প্রবীণ রাজনীতিবিদ রসুল বক্স পালিজো এবং লেখক নূরুল হুদা শাহ । ২০১৫ সালে তাঁরা কবি ও সাংবাদিক হাসান মুজতবার প্রতিও শ্রদ্ধাঞ্জলি দিয়েছিলেন। 

## তথ্যসূত্র

বিষয়শ্রেণী:সিন্ধি ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উদ্ধৃতি শৈলীতে উর্দু ভাষার উৎস (ur)
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি নারীবাদী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:সিন্ধি ভাষার লেখক
বিষয়শ্রেণী:সিন্ধি লেখক
মারভি সারমিদ

**মারভি সারমিদ** হলেন একজন পাকিস্তানি রাজনৈতিক ভাষ্যকার, সাংবাদিক এবং মানবাধিকার কর্মী। তিনি একজন সামাজিক গণতন্ত্রবাদী।

## প্রাথমিক জীবন এবং শিক্ষা
মারভি সারমিদ ১৯৭০ সালের ১১ জুনে পাকিস্তানের পাঞ্জাব প্রদেশের শিয়ালকোটে জন্মগ্রহণ করেছিলেন। তার বাবা চৌধুরি আনোয়ার উল হক ২০০৩ সাল পর্যন্ত পাঞ্জাবের মহাপরিচালক ছিলেন। শৈশবে তিনি নারীদের প্রতিবাদে মায়ের সঙ্গে ছিলেন।

শিক্ষকতা এবং সাংবাদিকতার জীবনে প্রবেশের আগে তিনি বিজ্ঞানের শিক্ষার্থী ছিলেন। তিনি পাঞ্জাব বিশ্ববিদ্যালয় থেকে বিজ্ঞান ও শিক্ষায় স্নাতকোত্তর ডিগ্রি অর্জন করেছিলেন এবং লাহোরের একটি মাধ্যমিক বিদ্যালয়ে শিক্ষকতা করেছিলেন। 

## কর্মজীবন
মারভি সারমিদ পাকিস্তানে সামাজিক গণতন্ত্র, ধর্মনিরপেক্ষতা ও সংখ্যালঘু অধিকারের পক্ষে। তিনি গৃহ নির্যাতন আইন এবং রাষ্ট্রীয় ধর্মনিরপেক্ষতার পক্ষে কাজ করছেন।

## আক্রমণ
২০১২ এবং আবারও ২০১৮ সালে তাকে অজ্ঞাতনামা বন্দুকধারীরা গুলি করে হত্যার চেষ্টা করেছিল এবং অনাহত করে পালিয়ে গিয়েছিল। তার বাড়িতে তিনবার লুটপাট করা হয়েছে এবং পাসপোর্ট ও নথিপত্র হাতিয়ে নেওয়া হয়েছে।

## ব্যক্তিগত জীবন
তিনি সাংবাদিক সারমিদ মঞ্জুরের সাথে বিবাহবন্ধনে আবদ্ধ হয়েছেন।

## তথ্যসূত্র

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর সাংবাদিক
বিষয়শ্রেণী:পাকিস্তানি নারী সাংবাদিক
বিষয়শ্রেণী:পাকিস্তানি নারীবাদী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি মানবাধিকারকর্মী
বিষয়শ্রেণী:২১শ শতাব্দীর সাংবাদিক
বিষয়শ্রেণী:শিয়ালকোটের ব্যক্তি
বিষয়শ্রেণী:২১শ শতাব্দীর নারী সাংবাদিক
জেহরা খান

**জেহরা খান** হলেন একজন পাকিস্তানি শ্রমিকসমিতিবাদী এবং সক্রিয়কর্মী।  তিনি গৃহভিত্তিক নারীশ্রমিক ফেডারেশনের (এইচবিডাব্লুডাব্লুএফ) সাধারণ সম্পাদক এবং জাতীয় শ্রমিকসমিতি ফেডারেশনের গবেষণা ও শিক্ষা সম্পাদক। 

## কর্মজীবন
জেহরা খান যখন পোশাক ও বস্ত্রকৌশলের ছাত্রী ছিলেন তখন তিনি গৃহ-ভিত্তিক কর্মীদের অবদান সম্পর্কে জানতে পেরেছিলেন এবং তিনি তার স্নাতকোত্তর সন্দর্ভ বা থিসিসের জন্য এই বিষয়টি গ্রহণ করেছিলেন। তার গবেষণায়, তিনি আইনি অধিকারের প্রয়োজনীয়তা উপলব্ধি করেছিলেন যা এই শ্রমিকদের রক্ষা করতে পারে। তার বিভিন্ন শিল্প থেকে শ্রমিক নিয়ে এসে ফেডারেশন গঠনের ধারণা ছিল। তিনি গৃহভিত্তিক নারীশ্রমিক ফেডারেশনের সভায় নারীদের উৎসাহিত করার জন্য দ্বারে দ্বারে প্রচার শুরু করেছিলেন।

তিনি সুশীল সমাজের বিভিন্ন দল ও সমিতির সাথেও জড়িত। সক্রিয়কর্মী হিসেবে তিনি নারী অধিকার, মানবাধিকার, শ্রম অধিকার এবং সংখ্যালঘু সুরক্ষা জড়িত সমাবেশ ও বিক্ষোভে অংশ নিয়েছিলেন। তিনি কর্মক্ষেত্র এবং যৌন হয়রানি ও শ্রম অধিকার বিষয়ে সচেতনতা তৈরিতে কাজ করেছেন।

## তথ্যসূত্র


বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:পাকিস্তানি সমাজকর্মী
বিষয়শ্রেণী:পাকিস্তানি নাগরিক অধিকার কর্মী
শিজা শাহিদ

**শিজা শাহিদ** হলেন একজন পাকিস্তানি সামাজিক উদ্যোক্তা, সমাজকর্মী, বিনিয়োগকারী এবং শিক্ষাবিদ। তিনি অলাভজনক মালালা তহবিলের সহ-প্রতিষ্ঠাতা ও প্রাক্তন নির্বাহী কর্মকর্তা। ২০১৩ সালে তাঁকে *[[টাইম (পত্রিকা)|টাইম]]*  পত্রিকার বিশ্বের পরিবর্তন-প্রস্তুতকারকারী "৩০ এর মধ্যে ৩০জন" এর তালিকায় অন্তর্ভুক্ত করা হয়েছিল এবং ২০১৪ সালে তিনি *[[ফোর্বস]]*  "৩০ এর মধ্যে ৩০জন" বিশ্বব্যাপী সামাজিক উদ্যোক্তাদের তালিকায় তালিকাভুক্ত হয়েছিলেন। তিনি নোবেল শান্তি পুরস্কার বিজয়ী মালালা ইউসুফজাইয়ের পরামর্শদাতা হিসাবেও সুপরিচিত।

## প্রারম্ভিক জীবন
শিজা শাহিদ পাকিস্তানের রাজধানী ইসলামাবাদে জন্মগ্রহণ করেছিলেন এবং সেখানেই বড়  হয়েছিলেন। তিনি তাঁর কৈশোরকাল একজন স্বেচ্ছাসেবক ও কর্মী হিসাবে কাটিয়েছিলেন। ১৪ বছর বয়সে তিনি বিভিন্ন অপরাধে দোষী সাব্যস্ত নারীদের অধিগ্রহণকৃত কারাগারে কাজ শুরু করেছিলেন। ২০০৫ সালে কাশ্মীরে ভয়াবহ ভূমিকম্পে প্রায় ৮৫,০০০ লোক নিহত হওয়ার পরে তিনি একটি ত্রাণ শিবিরে স্বেচ্ছাসেবীর কাজ করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ব্যবসায়ী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তানি শিক্ষাবিদ
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:ইসলামাবাদের ব্যক্তি
বিষয়শ্রেণী:পাকিস্তানি শিক্ষায়তনিক
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
হিলদা সাইদ

**হিলদা সাইদ** (জন্ম ১৯৩৬) হলেন একজন পাকিস্তানি সক্রিয়কর্মী ও ফ্রিল্যান্স সাংবাদিক। তিনি শিরকত গহ (নারী সংস্থান কেন্দ্র), পাকিস্তান নারী অ্যাকশন ফোরাম (ডাব্লিউএএফ) এবং পাকিস্তান প্রজনন স্বাস্থ্য নেটওয়ার্কের প্রতিষ্ঠাতা সদস্য।

## কার্যক্রম
হিলদা সাইদ একজন খ্রিস্টান এবং একজন মুসলিমের সাথে বিবাহিত জীবনযাপন করছেন। একটি স্নাতক বিশ্ববিদ্যালয়ে শিক্ষকতার মধ্য দিয়ে কর্মজীবন শুরু করে তিনি আঠারো বছর ধরে তা করে যাচ্ছেন।  তিনি চিকিৎসামূলক গবেষক, ফরেনসিক সেরোলজিস্ট এবং সাংবাদিক হিসাবেও কাজ করেছেন। তিনি আইনি কার্যক্রমের মাধ্যমে নারী ও সংখ্যালঘু সম্প্রদায়ের সদস্যদের সহায়তা করেছেন।  তার একমাত্র মেয়েও একজন সক্রিয় নারীবাদী।

সাইদ ১৯৭৮  সালে একজন নারী অধিকার কর্মী হিসেবে শিরকত গহে (নারী সংস্থান কেন্দ্র) যোগদান করেছিলেন এবং এর সভাপতি পদে অধিষ্ঠিত হয়েছিলঢন। তিনি নারী অ্যাকশন ফোরাম এবং পাকিস্তান প্রজনন স্বাস্থ্য নেটওয়ার্কেরও প্রতিষ্ঠাতা সদস্য। তিনি বহু আন্তর্জাতিক ফোরামে পাকিস্তানের প্রতিনিধিত্ব করেছেন।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:পাকিস্তানি খ্রিস্টান
বিষয়শ্রেণী:২০২৫-এ মৃত্যু
বিষয়শ্রেণী:পাকিস্তানি সাংবাদিক
বিষয়শ্রেণী:পাকিস্তানি বিজ্ঞানী
বিষয়শ্রেণী:করাচির ব্যক্তি
বিষয়শ্রেণী:নারী অধিকার কর্মী
জয়নব আসওয়াত

**ড. জয়নব আসওয়াত** (৩০ নভেম্বর ১৯২০ - ২০১৩) ছিলেন দক্ষিণ আফ্রিকার একজন বর্ণবাদবিরোধী সক্রিয়কর্মী। তিনি মেডিকেল ডাক্তার হিসাবে প্রশিক্ষণ পেয়েছিলেন, তবে জীবনের বেশিরভাগ সময়ই রাজনৈতিকভাবে সক্রিয় ছিলেন।

তিনি দক্ষিণ আফ্রিকার প্রথম মুসলিম নারী ডাক্তার ছিলেন। তার স্বামী ড. জাইন কাজী একজন ত্রাসয়াল ইন্ডিয়ান কংগ্রেসের সচিব ছিলেন

## প্রাথমিক ও শিক্ষাজীবন
জয়নব আসওয়াত ছিলেন ইব্রাহিম ও ফাতেমা আসওয়াতের এগারো সন্তানদের একজন। তিনি যখন কিশোরী বয়সের ছিলেন তখনই তার বাবা তাকে রাজনৈতিক সভায় নিয়ে গিয়েছিলেন এবং এটি তার প্রথমদিকে রাজনৈতিকভাবে সক্রিয় হয়ে উঠতে সহায়তা করেছিল। তিনি ১৯৪০ এর দশকে ত্রাসয়াল হাই স্কুলে পড়া প্রথম মুসলিম মেয়ে। তিনি ইউসুফ দাদুর দ্বারা প্রভাবিত হওয়ার পরে উইটওয়টারস্র্যান্ড বিশ্ববিদ্যালয়ের চিকিৎসাবিদ্যা অধ্যয়ন করেছিলেন।

## পরবর্তী জীবন এবং মৃত্যু
২০০৮ সালে বর্ণবাদ বিরোধিতা করার ক্ষেত্রে তাঁর ভূমিকা "আমাদের বিজয় ও আমাদের অশ্রু" নামে একটি চিত্রপ্রদর্শনীর অংশ ছিল, যার মধ্যে গিসেল ওল্ফসোহনের প্রতিকৃতি ছিল এবং স্ল্যাভ লজ কেপটাউনে প্রদর্শিত হয়েছিল।

জয়নব আসওয়াত ২০১৩ সালের ৩০ নভেম্বর লন্ডনে মৃত্যুবরণ করেছেন।

## তথ্যসূত্র

বিষয়শ্রেণী:২০১৩-এ মৃত্যু
বিষয়শ্রেণী:১৯২০-এ জন্ম
বিষয়শ্রেণী:১৯২০-এর দশকে জন্ম
বিষয়শ্রেণী:ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দক্ষিণ আফ্রিকান নারী চিকিৎসক
বিষয়শ্রেণী:দক্ষিণ আফ্রিকান চিকিৎসক
বিষয়শ্রেণী:দক্ষিণ আফ্রিকান নারী সক্রিয়কর্মী
বিষয়শ্রেণী:দক্ষিণ আফ্রিকার মুসলিম
বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি
জুলিয়া নিকোল

**জুলিয়া নিকোল** (১৯৫৬- ৩ এপ্রিল, ২০১৯) ছিলেন দক্ষিণ আফ্রিকার একজন সক্রিয়কর্মী এবং গ্রন্থাগারিক। তিনি দক্ষিণ আফ্রিকার এলজিবিটি দলগুলোর সাথে কাজ করেছিলেন এবং অর্গানাইজেশন অফ লেসবিয়ান অ্যান্ড গে অ্যাক্টিভিস্টস (ওলগা) সংস্থার সহ-প্রতিষ্ঠাতা ও নেত্রী ছিলেন।

## জীবনী
জুলিয়া নিকোল ১৯৫৫ সালে জোহানেসবার্গে জন্মগ্রহণ করেছিলেন। তিনি কেপটাউন ইউনিভার্সিটিতে পড়াশুনা করেছিলেন এবং ১৯৯৭ সালে অবসর গ্রহণের আগে পর্যন্ত গ্রন্থাগারিক হিসাবে কাজ করেছিলেন।

তিনি ১৯৮০ এর দশকের শুরুতে একজন এলজিবিটি কর্মী হিসাবে কাজ শুরু করেছিলেন। তিনি দক্ষিণ আফ্রিকার সমকামী নারীদের (লেসবিয়ান) জন্য প্রথম সংস্থাটি শুরু করেছিলেন, যাকে বলা হয় "লেসবিয়ান্‌স ইন লাভ অ্যান্ড কম্প্রোমাইজিং সিচুয়েশনস" (এলআইএলসিএস)। একজন কর্মী হিসাবে, নিকল "দ্য গে অ্যাসোসিয়েশন অফ সাউথ আফ্রিকা" (জিএএসএ)-এর সাথেও জড়িত ছিলেন এবং "লেসবিয়ান অ্যান্ড গে'স অ্যাগেইনস অপ্রেশন" (ল্যাগো)-এর প্রতিষ্ঠাতা সদস্য ছিলেন।

জুলিয়া নিকোল ২০১৯ সালের ৩ এপ্রিল মৃত্যুবরণ করেছেন।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:কেপ টাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জোহানেসবার্গের ব্যক্তি
বিষয়শ্রেণী:দক্ষিণ আফ্রিকান নারী সক্রিয়কর্মী
বিষয়শ্রেণী:দক্ষিণ আফ্রিকার এলজিবিটিকিউ অধিকার কর্মী
বিষয়শ্রেণী:দক্ষিণ আফ্রিকান গ্রন্থাগারিক
বিষয়শ্রেণী:দক্ষিণ আফ্রিকান এলজিবিটিকিউ ব্যক্তি
বিষয়শ্রেণী:নারী গ্রন্থাগারিক
বিষয়শ্রেণী:সমকামী নারী
গিল মার্কাস

**গিল মার্কাস** (জন্ম: আগস্ট ১০ আগস্ট ১৯৪৯) হলেন দক্ষিণ আফ্রিকার রিজার্ভ ব্যাংকের একজন প্রাক্তন গভর্নর। তিনি এই পদে অধিষ্ঠিত নবম ব্যক্তি এবং প্রথম ও একমাত্র নারী।

## জীবন এবং কর্মজীবন

### প্রথম বছর
মার্কাস দক্ষিণ আফ্রিকার জোহানেসবার্গে জন্মগ্রহণ করেছিলেন। তার দাদা-দাদি ছিলেন লিথুয়ানিয়া থেকে আসা ইহুদি অভিবাসী ; তার বাবা-মা দুজনেরই জন্ম দক্ষিণ আফ্রিকাতে।

তার বাবা-মা উভয়ই বর্ণবাদবিরোধী কর্মী এবং দক্ষিণ আফ্রিকার কমিউনিস্ট পার্টির (এসএসিপি) সদস্য ছিলেন। গিল এবং তার দুই বোন ও ভাইকে নিয়ে তারা ১৯৯৯ সালে নির্বাসিত হয়েছিলেন। ১৯৭৬ সালে তিনি পত্রযোগে দক্ষিণ আফ্রিকা বিশ্ববিদ্যালয় থেকে শিল্প মনোবিজ্ঞানে বি.কম. ডিগ্রি অর্জন করেছিলেন। তিনি ১৯৭০ সালে এসএসিপি ও আফ্রিকান ন্যাশনাল কংগ্রেসে (এএনসি) যোগদান করেছিলেন এবং লন্ডনে নির্বাসিত এএনসির তথ্য ও প্রচার বিভাগের (ডিআইপি) হয়ে কাজ শুরু করেছিলেন। পরবর্তীকালে তিনি ডিআইপির সহ-সম্পাদক হন।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিথুয়ানীয়-ইহুদি বংশোদ্ভূত দক্ষিণ আফ্রিকান
বিষয়শ্রেণী:দক্ষিণ আফ্রিকার মন্ত্রী
বিষয়শ্রেণী:ইহুদি সমাজতান্ত্রিক
বিষয়শ্রেণী:দক্ষিণ আফ্রিকান ইহুদি
বিষয়শ্রেণী:দক্ষিণ আফ্রিকান নারী সক্রিয়কর্মী
বিষয়শ্রেণী:দক্ষিণ আফ্রিকান নারী অর্থনীতিবিদ
বিষয়শ্রেণী:আফ্রিকান ন্যাশনাল কংগ্রেসের সদস্য
ফিরোজা আদম

**ফিরোজা আদম** (১৬ আগস্ট ১৯৬১ - ৯ আগস্ট ১৯৯৪) ছিলেন দক্ষিণ আফ্রিকার একজন রাজনৈতিক কর্মী, আফ্রিকান ন্যাশনাল কংগ্রেস এবং অন্যান্য সংস্থার প্রচারক। ১৯৯৪ সালে গাড়ি দুর্ঘটনায় মারা যাওয়ার কিছু আগে তিনি সংসদে নির্বাচিত হয়েছিলেন।

## জীবনের প্রথমার্ধ
ফিরোজা আদম জোহানেসবার্গের লেনাসিয়া জনপদের একটি মুসলিম পরিবারে জন্মগ্রহণ করেছিলেন এবং বড় হয়েছিলেন। তিনি উইটওয়াটারস্র্যান্ড বিশ্ববিদ্যালয়ে পড়াশোনা করেছিলেন, সেখানে তিনি ত্রাসয়াল ভারতীয় কংগ্রেসের সাথে যুক্ত ছাত্রদলের সদস্য হিসাবে রাজনীতিতে সক্রিয় হয়েছিলেন। তিনি আজানিয়ান স্টুডেন্টস অর্গানাইজেশনের নির্বাহী পর্ষদে দায়িত্ব পালন করেছিলেন। অনেক পরে তিনি নেদারল্যান্ডসের ইনস্টিটিউট অফ ইন্টারন্যাশনাল রিলেশনস ক্লিনজেন্ডেলে আন্তর্জাতিক সম্পর্ক এবং কূটনীতি বিষয়ে আরও পড়াশোনা করেছিলেন।

## মৃত্যু এবং স্মরণ
১৯৯৪ সালের ৮ আগস্ট ফিরোজা আদম তিনি কেপটাউনের একটি মুক্তরাস্তা প্রস্থান পথে ভুল রাস্তায় ঢুকে দুর্ঘটনার শিকার হয়ে মৃত্যুবরণ করেছিলেন। তিনি তাঁর ৩৩তম জন্মদিনের কয়েক দিন আগে মারা গিয়েছিলেন। জোহানেসবার্গে তাঁর দেহাবশেষের কবর দেওয়া হয়েছিল।
## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:দক্ষিণ আফ্রিকান নারী সক্রিয়কর্মী
বিষয়শ্রেণী:দক্ষিণ আফ্রিকার মুসলিম
বিষয়শ্রেণী:দক্ষিণ আফ্রিকার সক্রিয়কর্মী
বিষয়শ্রেণী:ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী
শমিতা নাইডু

**শমিতা নাইডু** হলেন দক্ষিণ আফ্রিকার  ডারবানের  নিকটবর্তী পাইনটাউন শহরের আবহালালি বেসমোন্দোলোর সভাপতি। তিনি নিজের দুই সন্তান ও দশটি পরিবার সাথে নিয়ে একটি বাড়িতে থাকেন। 

নাইডু উচ্ছেদের বিরুদ্ধে জনগণকে সংগঠিত করার জন্য বিশেষভাবে পরিচিত। ফলস্বরূপ, আবাহালালি বেসমোন্দোলো দাবি করেছে যে তিনি স্থানীয় ভূস্বামীদের কাছ থেকে প্রচণ্ড ভীতিপ্রদর্শনের শিকার হয়েছেন। যখন তাঁরা দু'জনই নদীর একই জায়গায় কাপড় ধুচ্ছিলেন তখন সহকর্মী লুইসা মোথার সাথে তাঁর বন্ধুত্ব হয়েছিল।

বিশপ রুবিন ফিলিপ তাঁকে "সাহসী কর্মী" হিসাবে বর্ণনা করেছেন।

## তথ্যসূত্র


বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান নারী সক্রিয়কর্মী
বিষয়শ্রেণী:ডারবানের ব্যক্তি
সরূপ ধ্রুব

**সরূপ ধ্রুব** (জন্ম ১৯ জুন, ১৯৪৮) হচ্ছেন ভারতের গুজরাতের একজন শিক্ষাবিদ, কবি ও সক্রিয়কর্মী।

## কাজ
১৯৮২ সালে, তিনি তাঁর প্রথম কাব্যগ্রন্থ *মারা হতনি ভত* প্রকাশ করেছিলেন (এটি আমার হাতেই রয়েছে)। ১৯৯৫ সালে, তিনি *সালাগতি হাওয়াও*  কাব্যগ্রন্থের দ্বিতীয় সংকলন প্রকাশ করেছিলেন। তার অন্যান্য কবিতা সংকলনের মধ্যে রয়েছে হস্তক্ষেপ (২০০৩) এবং *সহিয়ারা সুরজিনি খোজ‌মা* (২০০৩)।

## পুরস্কার ও সম্মাননা

* তাঁর প্রথম কাব্যগ্রন্থ *মারা হতনি ভত* (১৯৮২)-এর জন্য গুজরাতি সাহিত্য পরিষদ পুরস্কার।
* ১৯৯৬ সালে মহেন্দ্র ভগত পুরস্কার
* গুজরাতে রাষ্ট্রীয় সেন্সরশিপ প্রতিরোধ এবং সমাজকর্মের জন্য হিউম্যান রাইটস ওয়াচ কর্তৃক ২০০৮ সালের "সাহসী লেখা"র জন্য হেলম্যান/হ্যামেট পুরস্কার
* *মারা হতনি ভত*-এর জন্য তক্তসিংহ পারমার পুরস্কার (১৯৮২-১৯৮৩) 

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় নারী কবি
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:গুজরাত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গুজরাতের লেখিকা
রাষ্ট্রদ্রোহিতা

**রাষ্ট্রদ্রোহিতা** বা **রাষ্ট্রদ্রোহ** বলতে এক ধরনের অপরাধকে বোঝায়, যেখানে অপরাধী প্রত্যক্ষ কর্মকাণ্ডের মাধ্যমে, যেমন অবৈধ উপায়ে নিজরাষ্ট্রের স্বীকৃত সরকারের পতন, বা সার্বভৌম রাষ্ট্রপ্রধানের দৈহিক ক্ষতিসাধন, অথবা শত্রুরাষ্ট্রকে নিজ দেশের বিরুদ্ধে যুদ্ধে সহায়তা প্রদান জাতীয় কর্মকাণ্ড সম্পাদন করে বা করার চেষ্টা করে এবং ফলশ্রুতিতে নিজরাষ্ট্রের প্রতি তার আনুগত্য ভঙ্গ করে। রাষ্ট্রদ্রোহিতা একটি অত্যন্ত গুরুতর অপরাধ এবং বিশ্বের বহু দেশে এর শাস্তি মৃত্যুদণ্ড।  যিনি রাষ্ট্রদ্রোহিতার অপরাধ সম্পাদন করেন, তাকে **রাষ্ট্রদ্রোহী** বলা হয়। রাষ্ট্রদোহিতার সমার্থক পরিভাষা হিসেবে **দেশদ্রোহিতা**, **রাজদ্রোহিতা** শব্দগুলিও প্রচলিত।

নিজ দেশের সরকারের গোপন সংবেদনশীল কোনও তথ্য যা ফাঁস হলে দেশের নিরাপত্তার জন্য ঝুঁকির কারণ হতে পারে, তা অন্য একটি শত্রুরাষ্ট্রকে প্রদান করা রাষ্ট্রদ্রোহিতা বলে গণ্য হতে পারে। বিদেশী শত্রুশক্তির হয়ে গুপ্তচরবৃত্তি করা এবং সরকারের রাষ্ট্রীয় নিরাপত্তা-সংক্রান্ত সংস্থাগুলির কর্মকাণ্ডে ক্ষতির সৃষ্টি করাও রাষ্ট্রদ্রোহিতা হিসেবে গণ্য হতে পারে।

রাষ্ট্রভেদে রাষ্ট্রদ্রোহিতার সংজ্ঞা ভিন্ন হতে পারে।

মার্কিন যুক্তরাষ্ট্রের সংবিধানের রচয়িতারা রাষ্ট্রদ্রোহিতার সংকীর্ণ একটি সংজ্ঞা প্রদান করেন, যেখানে মার্কিন যুক্তরাষ্ট্রের বিরুদ্ধে যুদ্ধ ঘোষণা করা বা দেশটির শত্রুদের সাহায্য ও সুবিধা প্রদান করাকে রাষ্ট্রদ্রোহিতা বলা হয়েছে। এরূপ সংকীর্ণ সংজ্ঞার কারণ হল যেন কোনও ক্ষমতাসীন সরকার রাজনৈতিক প্রতিপক্ষের বিরুদ্ধে রাষ্ট্রদ্রোহিতার মিথ্যা অভিযোগে অভিযুক্ত করতে না পারে। অধিকন্তু মার্কিন আইনসভার নিম্নকক্ষ কংগ্রেসকে রাষ্ট্রদ্রোহিতার সংজ্ঞাটির ব্যাপ্তি বাড়ানোর বা এটিকে কোনও প্রকার নতুন রূপ দেবার অনুমোদন দেওয়া হয়নি।

সাংবিধানিক রাজতন্ত্রে, যেমন যুক্তরাজ্যের আইনে রাজা বা রাণী হলেন রাষ্ট্রের প্রতীক, তাই উপর্যুক্ত শর্তগুলির পাশাপাশি রাজা বা রাণী বা তাঁর নিকট পরিবারের কোনও সদস্যকে হত্যা বা তাদের কোনও দৈহিক ক্ষতির প্রচেষ্টাকেও রাজদ্রোহিতা বা রাষ্ট্রদ্রোহিতা হিসেবে গণ্য করা হয়। এছাড়া রাণী বা রাজার জ্যেষ্ঠ অবিবাহিত কন্যার সাথে বিবাহ-বহির্ভূত যৌন সম্পর্কে লিপ্ত হওয়া, কিংবা রাজার আইনিভাবে প্রতিষ্ঠিত উত্তরাধিকার সূত্রের কোনও রূপ অবমাননা করার প্রচেষ্টাকেও যুক্তরাজ্যে উচ্চ পর্যায়ের রাষ্ট্রদ্রোহিতা বলে গণ্য করা হয়।

## তথ্যসূত্র

## আরও দেখুন
* রাষ্ট্রদ্রোহিতায় প্ররোচণা
* মীরজাফর
* রাজাকার
* বিশ্বাসঘাতকতা

বিষয়শ্রেণী:রাষ্ট্রদ্রোহিতা
বিষয়শ্রেণী:রাজনৈতিক অপরাধ
বিষয়শ্রেণী:জাতীয় নিরাপত্তা
পাঞ্জাবি তাম্বা ও কুর্তা

**পাঞ্জাবি তাম্বা ও কুর্তা** হল পাঞ্জাবের পুরুষদের চিরাচরিত পোশাক।

## পাঞ্জাবি তাম্বা

### তাম্বা / তেহমত

তাম্বা, যাকে তেহমতও বলা হয়, সেটি হল লুঙ্গির পাঞ্জাবি সংস্করণ, যার সামনে ভাঁজ থাকে এবং এটি পাঞ্জাবি পুরুষদের ঐতিহ্যবাহী পোশাক। ভাংড়া নৃত্য পরিবেশনকারীরা তাম্বা পরেন। যদিও সাম্প্রতিক বছরগুলিতে পূর্ব পাঞ্জাবে পাঞ্জাবি তেহমতের ব্যবহার হ্রাস পেয়েছে এবং এর বদলে পায়জামার ব্যবহার বেড়েছে, কিন্তু এখনো তেহমত পরা পুরুষ দেখা যায় এবং এর ব্যবহার সম্পূর্ণভাবে বন্ধ হয় নি। পাকিস্তানের পাঞ্জাবে (পশ্চিম) এবং হাজারায় (খাইবার পাখতুনখোয়া)  তাম্বা বা লুঙ্গি পরিহিত পাঞ্জাবি পুরুষ দেখা যায়। তেহমত এক রঙের হয় এবং এর কোনও পাড় থাকেনা। তেহমত বা লাচা লম্বায় গোড়ালি পর্যন্ত যায়। এটি ছোট হতে পারে, লম্বায় হাঁটুর ঠিক নীচে পর্যন্ত।

### লাচা
লাচা তেহমত থেকে পৃথক, এটির পাড় থাকে এবং এটিতে একাধিক রঙ থাকে। লাচা পশ্চিম পাঞ্জাবে জনপ্রিয়।  লাচা তেহমতের মত করেই পরিধান করা হয়, তবে এতে অনেকগুলি ভাঁজ থাকে। পাঞ্জাবের কিছু অঞ্চলে, বিশেষত গুজরানওয়ালা, শাহপুর ও মুজফফরগড়ে এবং গুজরাটের কিছু জেলায় মহিলারা তেহমত এবং লাচা পরিধান করেন।

## আরও দেখুন
*দাশিকী
*টিউনিক
*আংরাখা
*কুর্তা
*জামা পোশাক

## তথ্যসূত্র

বিষয়শ্রেণী:ভারতীয় পোশাক
বিষয়শ্রেণী:পাকিস্তানি পোশাক
বিষয়শ্রেণী:পাঞ্জাবি সংস্কৃতি
বিষয়শ্রেণী:পাঞ্জাবি পোশাক
নিমকো আলি

**নিমকো আলি** ওবিই () হলেন সোমালি জাতিগোষ্ঠীর অন্তর্ভুক্ত একজন ব্রিটিশ সমাজকর্মী। তিনি নারী যৌনাঙ্গ বিকলন বা খৎনাপ্রথা (এফজিএম) বিলুপ্ত করার প্রচেষ্টারত বৈশ্বিক অংশীদার সংস্থা দ্য ফাইভ ফাউন্ডেশনের সহ-প্রতিষ্ঠাতা ও নির্বাহী কর্মকর্তা।

## ব্যক্তিগত জীবন
নিমকো আলি ১৯৮২ সালে সোমালিয়ায় জন্মগ্রহণ করেছিলেন। তিনি যখন চার বছর বয়সী ছিলেন, তখন তার পরিবার সোমালিয়া থেকে ইংল্যান্ডের ম্যানচেস্টারে স্থানান্তরিত হয়েছিল। তারপর তিনি সেখানেই বড় হয়েছেন। তার চার ভাইয়ের মধ্যে একজন হলেন মোহাম্মদ, যিনি সোমালি কনজারভেটিভ্সের সভাপতি হিসেবে দায়িত্বপালন করছেন।

মাধ্যমিক পরবর্তী স্তরের শিক্ষাগ্রহণের উদ্দেশ্যে তিনি ব্রিসলের ইউনিভার্সিটি অব ওয়েস্ট অব ইংল্যান্ডে পড়াশোনা করেছিলেন।

নিমকো আলি যুক্তরাজ্যের প্রধানমন্ত্রী বরিস জনসনের বাগদত্তা কেরি সাইমন্ডসের ঘনিষ্ঠ বন্ধু এবং কেরির ছেলে উইলফ্রেডের ধর্মমাতা (গডমাদার)।

## তথ্যসূত্র


বিষয়শ্রেণী:১৯৮০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:বিবিসি ১০০ নারী
বিষয়শ্রেণী:ইংরেজ নারী সক্রিয়কর্মী
বিষয়শ্রেণী:সোমালি নারী সক্রিয়কর্মী
বিষয়শ্রেণী:নারী খৎনা বিরুদ্ধ কর্মী
বিষয়শ্রেণী:ম্যানচেস্টারের ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর সোমালিল্যান্ডীয় রাজনীতিবিদ
রাষ্ট্রদ্রোহিতায় প্ররোচণা

**রাষ্ট্রদ্রোহিতায় প্ররোচণা** এক ধরনের অপরাধ যাতে অপরাধী জ্ঞাতসারে তার কথা, রচনা বা আচরণের মাধ্যমে ঘৃণা, অসন্তোষ বা অবাধ্যতা সৃষ্টির মাধ্যমে কোনও বৈধ সরকার বা কর্তৃপক্ষকে উৎখাত বা ধ্বংস করার উদ্দেশ্যে কোনও গোলযোগ, বিশৃঙ্খলা, গণবিদ্রোহ, গণ-অভ্যুত্থান বা সহিংস কর্মকাণ্ড ঘটাতে সাধারণ জনগণকে উস্কানি দেয়, উৎসাহিত করে, উত্তেজিত করে বা প্ররোচিত করে। যেহেতু এটি সরকার বা রাষ্ট্রের বিরুদ্ধে সংগঠিত হওয়াতেই সীমাবদ্ধ, প্রত্যক্ষভাবে সরকার উৎখাতের কর্মকাণ্ডে অংশগ্রহণ নয়, তাই এটি অপেক্ষাকৃত গুরুতর অপরাধ রাষ্ট্রদ্রোহিতার চেয়ে এক ধাপ নিচের একটি অপরাধ হিসেবে গণ্য হয়। রাষ্ট্রদ্রোহিতায় প্ররোচণার শাস্তি দেশভেদে ভিন্ন হয়ে থাকে। তবে বহু বছরের এমনকি যাবজ্জীবন কারাদণ্ড প্রদান করা হতে পারে।

মার্কিন যুক্তরাষ্ট্রে কোনও বিশেষ পতাকা প্রদর্শন, কিংবা কোনও বিশেষ আন্দোলন যেমন শ্রমিক সংঘবাদ, নৈরাজ্যবাদ বা সাম্যবাদের পক্ষে প্রচারণা চালানোকে কখনও কখনও রাষ্ট্রদ্রোহিতায় প্ররোচণা হিসেবে ঘোষণা করা হয়েছে। তবে সাম্প্রতিককালে দেশটির আদালতগুলিতে রাষ্ট্রদ্রোহিতায় প্ররোচণার অপরাধে কাউকে অভিযুক্ত করার আগে বেশ কিছু শর্তে উত্তীর্ণ হওয়ার পক্ষে মত দিয়েছে, যাতে মতপ্রকাশের অধিকার সংক্রান্ত সাংবিধানিক প্রতিশ্রুতিগুলি যেন খর্ব না হয়।

## তথ্যসূত্র

বিষয়শ্রেণী:রাষ্ট্রদ্রোহিতায় প্ররোচণা
বিষয়শ্রেণী:অপরাধ